**Előterjesztés a Balaton-Nagybereki Vízitársulat 2018.05.25.-i Küldöttgyűlésére**

**Tárgy:** Beszámoló a a 2017 évi feladatok teljesítéséről.

**Tisztelt Küldöttgyűlés!**

2017 évi feladattervünket a Küldöttgyűlés a **7/2017.(05.19.) sz**. határozatával hagyta jóvá:

***1.)***

***Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását az előterjesztett egységárakkal és 25 000 eFt + ÁFA keretösszeggel szokásosan száraz nyárral számolva a Küldöttgyűlés biztosítottnak látja. Felhatalmazza és kötelezi az ügyvezetést az erre vonatkozó vállalkozási szerződés megkötésére, és az abban foglaltak végrehajtására. Nyári szivattyúzási, - és így kaszálási szükséglet esetén haladéktalanul egyeztessen a Megrendelőjével, és/vagy az IB-al és FB-al, szükség esetén javasolja a KGY összehívását!***

***2.)***

***Szabad kapacitásainak lekötésére harmadik személy részére is vállalkozhat szolgáltatás nyújtására az IB és az FB elnökének egyetértése esetén abban az esetben, ha annak felvállalása nem megy a közfeladatok teljesítésének a rovására.***

***3.)***

***Belvíz átemelési tevékenység végzését vállalkozási tevékenység keretében a bemutatott vállalkozói szerződés alapján a küldöttgyűlés jóváhagyja 40 millió Ft + ÁFA előirányzat mellett.***

***Esetleges túllépését, - így többlet fedezet igényt, - kellő időben jelezni kell a finanszírozó felé.***

***Pénzügyi fedezetét a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal kell biztosítani.***

Fenti feladataink végrehajtása az alábbiak szerint valósult meg.

**Csatorna fenntartás.**

KGY határozatnak megfelelő vállalkozási szerződést megkötöttük a finanszírozó Hubertus Agráripari Bt.-vel.

Szerződésünk alapján elvégeztük a csatorna hálózatunkon az egyszeri kaszálást 09.-10.- 11. és 12. hónapokban. Ennek során gazt kaszáltunk a gátakon (vízszintes felületen) 996 024 nm-en, és nádat a rézsűkön és a mederben 1 329 849 nm-en, azaz összesen 2 325 873 nm felületen.

Ezen kívül kisebb volumenben végeztünk meder kotrást (5 642 m3), a hozzá tartozó depónia rendezéssel (5 676 nm), valamint kézi bozótirtást (16 160 nm felületen). A csatorna kaszálás volumene a 2016 évi 2 752 206 nm-hez mérten 16 %-os csökkenést mutat.

A szerződésben szereplő munkák hatékonyságának és biztonságosságának fokozásához végeztünk olyan további munkákat, amelyeket ugyan nem számláztunk , de elvégzése feltétele volt a biztonságos és hatékony munka végzésnek. Ebben a körben veszélyesen megcsúszott, ferde csatorna partokon végeztünk korrekciót, - több km hosszban, a vizszintes gátfelület helyre állítására.

A Megrendelőnk által számlázásra elfogadott munkák ellenértéke 19 822 eFt + ÁFA értékben realizálódott, amivel nem tudtuk kitölteni a szerződés szerinti 25 millió Ft-os keret összeget.

A fel nem használt előírányzat 5 millió Ft.

Szolgáltatásunk nyújtásához 15 376 eFt költséggel béreltünk erőgépeket a Hubertustól. Ft értékben vettünk igénybe bérelt gépeket.

**Belvíz átemelés.**

2017 év során a balatonfenyvesi szivattyú telepen a sztenderd 15 milló m3 körűli belvíz átemeléssel szemben csak 4 469 400 m3 belvízet szivattyúztunk a Balatonba.

Vállalkozási szerződésünknek megfelelően az igazolt, és elismert költségeinket 7 % marginnal megemelve számláztuk a finanszírozó Hubertus Bt.-nek.

Összesen 35,3 millió Ft + ÁFA árbevételünk keletkezett a szolgáltatásból, ami a 2016-os 2,82 Ft/m3 fajlagos értéket 2017-ben 7,9 Ft/m3 értékre emelte.

A feladat tervben szereplő 40 millió Ft-hoz képest a fel nem használt előirányzat 5 millió Ft.

**Egyéb szolgáltatás.**

Szabad kapacitásaink lekötésére, illetve a cégcsoporton belüli prioritásokat szem előtt tartva anyagmentes bérmunkát végeztünk a Hubertus Bt-vel kötött vállalkozási szerződésünk alapján.

Ennek során 7 100 eFt ágazati árbevételre tettünk szert októberig.

A humán erőforrások jelentős átcsoportosításával a tevékenység megszűnt, és a jövőben sem várható az ismételt alkalmazása.

Összességében a feladatok ellátásának a finanszírozó által biztosított fedezettel, és további erőforrások bevonásával a társulat mindhárom ágazata eleget tett, - az előirányzathoz képest 10 millió Ft-al kevesebb forrás igénybe vételével, - ezért javaslom a beszámoló elfogadását.

**Határozati javaslat:**

**A Küldöttgyűlés lefogadja a 2017 évi feladatok teljesítéséről szóló beszámolót.**

Kelt: 2018.05.10. Kéthely Sári-puszta

Csató András IB Elnök